Фермери: Кошмарна реколта от пшеница - Земеделие - www.pariteni.bg\nВ Добруджа на места се очаква добив от 0 до 300 кг пшеница\n3 юли 2020 13:09\nБългарските зърнопроизводители се готвят за кошмарна реколта тази година, благодарение на сушата в началото на пролетта и проливните дъждове току преди началото на летния сезон.\n„Никой не е допускал, предполагал в най-големите си кошмари, че ще се случи такава тежка суша и такъв провал на реколтата“, каза Мариела Йорданова - зърнопроизводител и председател на браншовата Асоциация на зърнопроизводителите, пред БНР.\nВ Добруджа на места се очаква добив от 0 до 300 кг пшеница, което би било трагично за някои производители, според Йорданова. В Северозападна България ситуацията изглежда по-добре, но в Бургаско, Сливенско и Ямболско загубите ще са огромни.\nДобрата новина е, че зърнените култури са борсови стоки и слабата реколта в България не означава непременно висока цена на пазара.\nСтраната ни е един от скромните производители в световен и европейски мащаб, за да окаже особено голямо влияние върху сектора.\nМариела Йорданова отчете и един друг проблем, касаещ застраховките при суша. Тя подчерта, че такива в момента не се правят, а в същото време това е най-големият, независещ от производителите проблем, с който биха могли да се сблъскат.\nреколта пшеница жътва суша


Колкото по-негативни са мислите ни, толкова по-нещастни и болни сме ние самите | Psychology Framar.bg\nНазад | Начало Психология Поведенческа психология Психика и тяло Колкото по-негативни са мислите ни, толкова по-нещастни и болни сме ние самите\nот 06 фев 2018г., обновено на 30 юни 2021г.\nОснователни причини да искаме мозъкът ни да е щастлив:\nНегативното вариране на настроението нарушава взаимодействието ни с околната среда, засягайки способността ни да възприемаме, помним и укрепваме съществуващите невронни връзки или създаването на нови. От друга страна, щастието подобрява способността ни да бъдем по-когнитивно бдителни и продуктивни.\nОсвен това всичко е далеч по-забавно, когато сме щастливи:\nМислите формират характера, определят действията и границите, които си поставяме – на амбициите, желанията, мечтите, отношенията, но и на пътуванията - умствените, физическите и духовните. Ние сме това, което мислим, че сме, а всички наши действия произлизат от мисълта. Мислите винаги се отразяват на нашето поведение, така например привидно спонтанните промени, които правим в живота си, всъщност са предшествани от промените, които вече са настъпили в мислите ни.\nС други думи, нашият префронтален кортекс не само регулира сигналите, които невроните предават към други мозъчни области и към тялото ни, а и ни позволява да мислим и да размишляваме върху това, което физически извършваме. Префронталният кортекс е единствената част от мозъка, която може да контролира емоциите и поведението ни и да ни помогне да се фокусираме върху целите, които избираме да следваме.\nводят по-щастлив и по-пълноценен живот;\nимат по-добри взаимоотношения с околните;\nимат здравословни навици;\nживеят по-дълго от песимистите.\nОт друга страна, песимистите обясняват хубавите събития в живота си с преходни причини, а лошите - с постоянни, използвайки думи като "винаги" или "никога").\nавтоматично приемат неуспехите като нещо трайно и неподлежащо на промяна към по-добро или като следствие от личните им недостатъци или „лош късмет”;\nса 8 пъти по застрашени от депресия от оптимистите;\nимат трудни отношения с околните;\nсправят се по-трудно в училище или на работното място;\nОтрицателното мислене забавя координацията на мозъка, което затруднява мисленето и намирането на решения. Ето как се случва това: усещането за страх, което се появява, когато се фокусираме върху негативните мисли, пречи на мозъка да работи със своя пълен капацитет. Това води до влошаване на неговата способност да обработва нова информация, вследствие на което се ограничава и способността ни да подходим творчески към проблемите си. Освен това, страхът оказва влияние на левия темпорален лоб, който от своя страна влияе на настроението, паметта и контрола на импулсите.\nКоментари към Колкото по-негативни са мислите ни, толкова по-нещастни и болни сме ние самите\nна 30 July 2021 в 13:22\nКоментирайте "Колкото по-негативни са мислите ни, толкова по-нещастни и болни сме ние самите"\nпреди 1122 дни, 16 часа и 18 мин.\nпреди 1991 дни, 20 часа\nпреди 28 дни, 3 часа и 22 мин.\nКаква е връзката между протеина интерлевкин IL-1 и агресивното поведение


Мария Грънчарова: Изработвах вокално всичките си песни с Мария Нейкова | bgestrada\nМария Грънчарова: Изработвах вокално всичките си песни с Мария Нейкова\nПубликувано на 24 Юни, 2014, 16:42\nМария Грънчарова е изработвала вокално всичките си записани песни с покойната певица и композиторка Мария Нейкова. В интервюто на Лео Богдановски за „БГ естрада” тя разказва още какво я е провокирало да се върне на сцената след 13-годишно отсъствие, защо е крила от най-близките си новия си проект „Повече” и с какво я е разочаровала Лили Иванова.\n-Мария, добре дошла на сцената отново с новата ти песен „Повече”. Защо „Повече” и защо сега?\n-Защото явно съм на такъв етап от живота си. Преосмислих много неща и си дадох сметка, че бих могла да дам повече, както бих могла да искам повече от живота – най-вече в музиката. А защо сега – явно сега е дошло времето. Поради куп странични фактори, бях в една ситуация, в която не се чувствах добре чисто психологично. Бях в рутинно еднообразие, свита в себе си заради здравословните проблеми на родителите ми и не само, и имах нужда да направя нещо, с което да се почувствам пак жива и положително емоционална. Преди 2 г. в колата чух едно парче, което ми се прииска да го изпея аз. Беше в стила, в който винаги съм искала да работя. Парчето беше „Секунда” на Орлин Павлов. Тогава дори не знаех, че го пее той. Казах си, че сякаш е писано за мен и то ме жегна да ми се прииска пак да пея. В последствие започнах да мисля върху това какво, с кого и как да направя. Лиана Мелик-Пашаева от „Жокер медия” ми е приятелка и от много години ме подкукоросваше „Хайде, почни пак да пееш”. Обърнах се към нея да ми даде акъл и тя ми даде сила да повярвам в себе си, че трябва да го направя сега и веднага. Тя ме свърза с Мага, макар че го познавам от много време, но бях загубила контакти. Това пак не е случайно, че точно с него ме свърза, защото навремето щяхме да правим едни парчета съвместно, но така и не се случиха. Благодарна съм, че на него попаднах, защото е много различен от другите композитори, странен по своему, страхотен перфекционалист, усеща нещата, въпреки че не изглежда чувствителен. Много добре усети какво трябва да направи с моя глас – това, което никой друг композитор не е правил досега – да залага на низините ми, защото съм една от малкото певици в България, които е алт. Той заложи на чувствителността в гласа ми и направи нещо, което наистина излиза от мен максимално с чувствата, които в момента имам в себе си. Получи се супер според мен.\n-На промоцията успя ли да кажеш на Орлин, че той е виновник да се върнеш на сцената?\n-Ние с него също се познаваме много отдавна. Преди 10 г. го бях поканила на един юбилеен концерт на баща ми, още когато беше с група „Каффе”, защото препратката тогава беше старото поколение – младото поколение. Тогава се запознах с него и с Руши Видинлиев. Като разбрах, че той пее „Секунда”, му казах, стана му много приятно, че ме е провокирал пак да пея.\n-Скрила си от най-близките си, че готвиш песен и завръщане на сцената. Защо?\n-Не исках влияние от никой. Исках да се вглъбя сама в себе си в това, което искам да направя, за да е изненадващо и провокативно, дори за най-близките ми. Защото ако им бях казала, че готвя нещо такова, баща ми, който винаги много ми е давал като емоции, сила, вяра и съвети, неминуемо щеше по някакъв начин да се намеси и да ми даде не правилната посока. Досега не ми се беше случвало да се справя сама с всичко – от идеята до реализацията на нещо.\n-А как го приеха, като им го разкри?\n-Много се зарадваха. Особено баща ми – той даже се просълзи, защото много страдаше от това, че спрях да пея. Каза ми „Вярвам в теб, знам, че ще направиш нещата супер”. И аз се радвам, че намерих сили и хъс да се върна, защото бях обезверена на 1000 процента и категорична, че не искам да се занимавам с музика. Не мога да обясня какво е усещането на един творец да прави това, което не иска и какво му коства това.\n-Как стана така, че пропя чалга?\n-Първо подписах договора със Слави Трифонов, после започнахме да правим парчетата. В началото песните бяха поп и денс. В един момент чалгата почна да се налага и уж моите щяха да бъдат с привкус на етноденс, с леки мотиви, пък „Ку-ку бенд” ми направи няколко типично чалга композиции. Аз не мога да изпълнявам тази музика, не съм фолкпевица и не го нося в мен. Казах му го на Слави, но той ми отговори категорично, че това е нещото, което ще продава. Направих огромен компромис със себе си, изпявайки „Хайде да си лягаме”. Хората, които ме познават, като видяха клипа, казаха, че не ми отива и това ми е изписано на лицето. После тази песен трябваше да снимам в новогодишна програма на bTV. Режисьорът беше един сърбин – Борис. Като ме видя на фона на останалите фолкпевици, ми каза „Ти излез, защото не стоиш в масовката”. Не искаше да ме снима. Принудена от обстоятелствата, изпях още 2 такива песни. Усетих, че не ми се получава и че не искам да продължавам в тази посока. Идолите ми бяха Майкъл Джексън и Джанет Джексън и изведнъж ме пращат в съвсем друг жанр. Може би повече щеше да ми се отдаде, ако ме бяха карали да запея опера. Затова реших да спра.\n-Да те върна в началото на кариерата ти, когато беше на 14 г. Как започна?\n-Бях обградена от такава среда на певци и музиканти. Нямаше как да попадна в друга среда. И непрекъснато се интересувах кой какво пее. Като млад човек се интересувах повече от чуждата музика. Започнах да се записвам вкъщи върху песни на Джанет Джексън и на Джордж Майкъл. Няма да забравя никога – един ден се бях затворила в моята стая и пеех като обезумяла Careless whisper на Wham! Баща ми влезе, заслуша се и каза „Ама ти всъщност пееш много добре. Искаш ли да опитаме да направим нещо професионално заедно”. На тази възраст толкова ми и трябваше. Откликнах веднага и първата песен, която направихме в дует с баща ми, беше „Изповед на един робот”. Това ми беше и първото показване по телевизията – в новогодишната програма 1985 срещу 1986 г. Точно тогава изживях едно огромно разочарование. Баща ми искаше да ме запознае с Лили Иванова, а тя дори не се обърна да ме погледне. Колкото и да е велика като певица, като човек нищо хубаво не мога да кажа. Аз бях в такава възраст, че бях много наранена, много плаках преди да изляза да снимам. Не съм запазила от тогава добри чувства.\n-После как продължи след това?\n-Записахме още една песен в дует и започнах да пътувам с него в Скандинавия. Още бях непълнолетна и не ме пускаха по заведенията. Там започнах да търся местни композитори и да им купувам правата на парчетата. Първото ми самостоятелно парче беше „Опасна възраст” - купих го от Скандинавия, то е кавър на Майкъл Джексън, с български текст на Мишо Белчев. След това някои си ги внасях отвън, а други ми бяха написани тук, от български композитори. Завърших училище, като последната година бях частна ученичка, защото ми се наложи много да пътувам. Учех в 30-о училище, тогава „Людмила Живкова”, после „Знаме на мира”, сега май е „Братя Миладинови”. После не продължих в консерваторията, защото преподавателите тогава не мисля, че бяха най-подходящите за мен. Ходила съм на уроци по пеене при Стефан Анастасов, но най-вече съм работила с баща ми, който е учил при Ангел Заберски и той е уникален преподавател. С Мария Нейкова работех всичките си песни, които записвах, но не знам защо тя така и не ми написа песен. Зорница Попова, с която бяха приятелки, ми написа „Нещо ново”. Маца беше много благ човек.\n-А как започна да танцуваш в синхрон с балета – беше първата в това отношение?\n-По едно и също време се събрахме с балет „Веда”. После продължих с формация „М”, балет „Дива”, после имах собствен балет със златните момичета на Нешка Робева - „Найт фивър”, с тях пътувах много и по чужбина, а последно работех с балет „Сатен”. В училище бях тренирала художествена гимнастика, бях много гъвкава. Тренирала съм и ски 10 г. алпийски дисциплини, макар че няма нищо общо. Тренирах балет всеки ден по 4-5 часа и в един момент няма как да не го можеш от толкова много тренировки. В началото свалях всички движения от клиповете на Майкъл Джексън, Джанет Джексън, Паула Абдул. В последствие започнахме да вкарваме и нещо от себе си. Сега съм се разбрала с тези момчета, с които снимах клипа - Васил и Стефан от балет „Арабеск”, да работя и на концертни изяви. Много са сладки и лесно се работи с тях. Режисьорът на клипа Васил Стефанов ме свърза с тях. Танците ги направихме за 2 дни. Те са толкова търпеливи и само ми правеха комплименти как бързо схващам, колко съм лекичка като ме вдигаха на подръжките. Казаха, че с мен много лесно се работи, макар че аз се притеснявах, че съм забравила много от нещата. 13 години не съм танцувала все пак. Те казаха, че когато човек нещо си го може, много по-лесно го възстановява. Този път ще работя с мъже, не с жени.\n-Имаш ли планове за албум?\n-Ще правя ремикси на стари неща. В момента готвя още едно ново парче. Ще бъде още по-провокативно от „Повече”.\n-Промоцията ти беше новаторска.\n-Моята страст е да правя нещо за първи път, което не се е правило.\n-Интересно е, че провокациите ти на сцената, не пречат на семейния живот. Как успяваш?\n-На кой творец му пречи? Пречи на хората, които са комплексари. Тялото и гласът на твореца са ти инструмент. Ти не трябва да се притесняваш или срамуваш от това, което показваш. Иначе имам примера на моето семейство – 47-8 г. са заедно. Със съпруга ми имаме страхотно доверие един към друг и на него се крепи основно една дълга връзка. Ние се обичаме, държим един на друг, подкрепяме се, ние сме си най-добрите приятели, можем да разчитаме за всичко един на друг и в същото време всеки си има лично пространство. Не си пречим за нищо. Винаги сме си давали свобода – и на действие, и на мисъл, и на всичко.\n-3 пъти се запознавахме, защото не помнех. Той е бивш джудист и самбист в Левски. Имал е връзки с много гимнастички преди мен и доста от тях в последствие се оказваха в моя балет. И аз съм запознавана с него от негови гаджета 3 пъти. Покрай балерините се видяхме няколко пъти и така ни тръгна връзката. Той беше настоятелният. Първото нещо, което силно ме впечатли, беше на рождения ми ден. Половин час след полунощ ми дойде пред вкъщи с букет цветя и бутилка шампанско, за да ми честити пръв през нощта. Беше много мил жест, никой друг преди това не го беше правил за мен. Той не ме познаваше, не знаеше много-много коя съм. Това беше от голямо значение да продължим отношенията си. Преди да се оженим бяхме 7 години гаджета. Не беше любов от пръв поглед и за двамата.\n-Защо чак след 7 г. се оженихте?\n-Ние нямахме и намерения да се женим. Мъжът ми работеше тогава директор в М-тел и кумувете ни Владимир Грашнов и Лора Видинлиева ни подкукоросаха „Айде да ви женим”. В този момент бях на турне с „Каналето”, мъжът ми се обади и ми каза „Кога свършва това турне, да се прибираш, защото искат да ни женят”. Не помня много сватбата, защото бях притеснена по организационната част. Добре, че имам снимки.\n-Две години след това се ражда синът ви.\n-Не съм се оженила, защото съм била бременна. Той се роди през 2000 г. и сега е новата надежда на тениса. Дай боже да е следващият Григор Димитров. Той е много артистичен и музикален. Като по-малък му казвахме, че трябва да се ориентира към НАТФИЗ. Непрекъснато ни веселеше – правеше смешки, физиономии, етюди. Баща му е най-добрият тенесист сред аматьорите, дори между двете сватби – гражданския и църковния брак отиде да си поиграе малко. Докато той играеше, водех малкия да го гледаме. В началото нямаше интерес и бързо му омръзваше. На 6 г. започнах да го водя на Малееви на летни лагери, за да има какво да прави през ваканцията. Като видяхме че му върви и му се отдава, влезе в един отбор, сега е в Левски и в националния отбор. Състезава се в национални и международни турнири. В момента е 12-и в ранглистата на България до 14 г. Има няколко купи.\n-Не му ли се иска да е рапър?\n-Сега завърши 7 клас и му беше много решаваща година. По цял ден учеше, следобед на тренировки по 4 часа, не му оставаше време за нищо – заспиваше с учебниците на главата. Много добър комплимент ми направи като му пуснах „Повече” за първи път. Слуша го и каза: „Ей, много е яко, чак да не повярваш, че от тебе може да излезе такова парче”. Сега може и да му се прииска да направи нещо с мен и да продължим традицията – баща-дъщеря и майка-син. Няма да кандидаства сега, защото догодина има още повече турнири и може би ще мине на индивидуален план в частно училище. Зимата ще пътува и в Америка. До миналата година аз пътувах постоянно с него, сега си сменихме ролите – аз ще работя върху себе си, а баща му ще пътува повече с него. Имат много силна връзка, много добре се разбират и по-добре да има мъжкото влияние, отколкото женското. Той е много добричък, емоционален, чувствителен, баща му трябва да го нахъса да бъде малко по-борбен, за да може да се справя в по-тежки ситуации.\n-Как се случи дуетът с кума Владимир Грашнов?\n-Изписаха се един куп глупости, че искал да става певец, а той никога не е имал такива идеи. Той имаше много хубав басов глас. Правени са много песни със Стефан Данаилов, Хачо Бояджиев, Коста Цонев, но като речитативи. Толкова ми харесваше тембърът му, че аз реших да запишем едно парче. Той каза няколко изречения в песента „Три луни” и тя се получи една от най-хубавите ми. Чисто на шега се получи. Това парче влезе в последния ми албум „Абонатът е зает”, който си продуцирах сама, а М-тел го спонсорираха. Никакви амбиции за нищо не сме имали. Даже на юбилейния концерт на баща ми го бях заедно с него.\n-Сега мислите ли да направите концерт заедно?\n-Не. Той направи 70 г. миналия месец и беше едно ходене по мъките да вземе правата от bTV, за да излъчат юбилейния му концерт по БНТ, защото сега не можеше нито да организира нов такъв, нито да е пълноценен, за да го изпълни.\n-Какви са планове ти за лятото?\n-С моите партньори от най-високоскоростния интернет оператор - „Макс”, имаме идея да направим общи презентации в цялата страна през есента. Лятото обичам да ходя на Златни пясъци в женска компания – да играя карти на плажа до 8 вечерта и така релаксирам. Но аз достатъчно съм си почивала 13 години, така че сега нямам нужда от почивка.\n-Накрая, каква е тайната на красотата ти?\n-Първо е ген. Майка ми е на 70, а изглежда на 50. Никога не съм правила нищо по себе си – дори елементарни неща като ботокс, хиалурон. Първо, че ме е страх и второ - човек трябва да расте и да остарява с достойнство. Поддържам форма със спорт – 3-4 пъти в седмицата ходя на фитнес, правя много стречинг, за да съм гъвкава. Сега искам да почна да ходя на пулденс – танци на пилон, много ми харесва и много добре развива мускулатурата. Не ям здравословно, защото ям много шоколад. Не съм лакома и не ям много в интерес на истината.


DETAILING FORUM • Overspray проблем - Страница 2\nПубликувано: ср яну 23, 2019 9:42 pm\nБлагодаря много за съветите.Ще опитам и ще видя какво ще стане,но ако не се махне и с v38 и v36 ще трябва да си взема машина защото за сега само на ръка ще пробвам.Като цяло съм подготвил тия пасти само зариди конкретния проблем.Но ако не успея да го махна и остане това ще навреди ли по някакъв начин на моя лак?\nПубликувано: ср яну 23, 2019 9:45 pm\nЩе го махнеш, ако подходиш както писахме, но ако го оставиш, с времето ще стане по-трудно за премахване.\nПубликувано: пон фев 25, 2019 6:01 pm\nКато гледам дискусията в темата се върти основно около келй барчетата и другите разновидности. Тъй като не намирам специална тема за клея, да използвам тази. Какво е предимството на обикновения клей пред кърпи, ръкавици и гуменото блокче?\nГледам по клиповете дитейлърите си ползват единствено и само бар, без ръкавици и тем подобни. Според мен просто оновното преимущество на каучуковите за изпускането тях не ги топли, защото отвреме на време няколко доларчета за 1 бар не ги бърка. Едва ли ползват един бар за повече от 1-2 клейвания на горна част и после отива за прагове, я за джанти. От друга страна пък барчето поема формата и линията на колата много по-добре. Това ли му е големият плюс?\nНещо, което изпитах лично с клей ръкавицата, мии блага работа, изплакваш и всичко ток. Като я взех наплясках няколко коли с вакса. Мих, клейвах, ваксирах, обаче в един красив момент я оставих много време без да я ползвам и се разпадна. Нямаше и къде да я прибера, защото залепваше за всичко и пак се късаше. Сега съм пред покупка на нов клей и много се чудя на какво да се спра. Дали обикновен или гумен? Приемам съвети за правилно съхранение на гумените.\nПубликувано: пон фев 25, 2019 6:59 pm\nDzhondi написа: Приемам съвети за правилно съхранение на гумените.\nКлей пособията от каучук се съхраняват в плик с цип, а от към страната с каучука слагам кухненска хартия за печене, за да не залепва. Другото важно нещо е да си оставил хубаво да изсъхне пособието, преди да го прибереш в пликчето. Не го дръж после срещу директно слънце!


Предсрочни избори пробват с оставката на Калфин (обзор) - Труд\nПредсрочни избори пробват с оставката на Калфин (обзор)\nАБВ не дочакаха дори решението на конгреса си в събота и Ивайло Калфин хвърли оставка, която бе приета от премиера.\nАБВ напусна властта, вицепремиерът Ивайло Калфин хвърли оставка, а премиерът Бойко Борисов веднага я прие. Първите реакции на политически наблюдатели бяха, че това неизбежно ще доведе до предсрочни избори. Партиите в опозиция - ДПС и БСП, от висшите си партийни форуми също обявиха курс към предсрочен вот. От движението прогнозираха, че правителството ще се самосъбори заради липса на диалог. Социалистите бяха категорични, че се превръщат в твърда опозиция и че най-късно през пролетта ще гласуват за нов парламент.\nНедоволството сред формациите, подкрепящи властта, и сред опозицията формално бе предизвикано от промените в Изборния кодекс. От АБВ разкриха и други причини. Докато премиерът усмиряваше лидерите на Патриотичния фронт в Народното събрание, хората на Георги Първанов вече бяха решили да скъсат партньорските връзки с ГЕРБ.\n„Националният съвет на АБВ ще предложи на конгреса да преустановим подкрепата си за правителството“, обяви на пресконференция зам.-председателят на партията Румен Петков. Той обясни, че причина са негативните тенденции в развитието на институциите и липсата на политически диалог. Петков даде за пример порочния подход при приемането на Изборния кодекс. „200 параграфа бяха приети за около две нощи“, припомни той и упрекна ГЕРБ, че не са се вслушали в нито едно от разумните им предложения за контрол върху законността на вота.\nСлед изявленията на Румен Петков последва светкавична оставка на вицепремиера и социален министър Ивайло Калфин и на областния управител на Пазарджик Трендафил Величков. Очаква се същото да направят и седем зам. областни и двама зам.-министри.\nСлед оттеглянето на подкрепата от АБВ остават 114 депутати, които официално стоят зад ГЕРБ. От БДЦ веднага обещаха още 14 гласа. В парламента се заговори, че Ивайло Калфин ще бъде кандидат за президент.\nРБ: Управлението става дясно и патриотично\nНовината за оттеглената подкрепа на АБВ за управлението зарадва реформаторите. Съпредседателят на групата на РБ Найден Зеленогорски коментира, че изпитват облекчение от оттеглянето на АБВ и че сега управлението ще стане дясно и патриотично.\nГЕРБ бяха по-сдържани в коментарите си. Цветан Цветанов обяви: „Най-лесно е да отидем на предсрочни избори, но това не е решение на въпроса. Длъжни сме да продължим напред.“ Той допусна, че ще има политически спекулации, и подчерта, че ГЕРБ няма да толерира подобни опити. „Ние сме длъжни в името на страната и гражданите да направим това, което се очаква от нас“, допълни той.


Строго секретен доклад за състоянието на агентурно-оперативната работа сред духовенството и сектите, 15.03.1958г. - Новости и акценти в сайта - Петър Дънов -Библиотека\nЗапочната от Hristo Vatev, 09 фев 2018 14:38\nПубликувано 09 февруари 2018 - 14:38\nИзточник на документа http://www.desehisto...4/15031958.html\nПубликувано 11 февруари 2018 - 13:28\nДС отчита, че в този период „вражеския контингент" в православната църква наброява 742 души, сред католиците -109 лица, а сред сектите (определението е на ДС, б. а.) - 314.\nНаправена е ретроспекция за периода след 1949 г. Констатира се, че влиянието на религиозните общности е слабо. „Особено рязко се намали тяхното влияние след процесите над протестантските пастори през 1949 г., процесът сред католическите попове през 1952 г. и над теософите през 1953 г.", се посочва в доклада.\nСпоред данните в документа след 9 септември 1944 г. „са репресирани 97 православни духовници, от които 13 са осъдени на смърт; 99 католически свещеници, от които 31 са в затвора, а 5 ликвидирани и 46 протестантски духови лица".\nВ доклада са посочени и примери на съпротива срещу комунистическата власт или случаи, при които свещеници са репресирани от режима. Такъв е примерът със свещеника Димитър Ройдев от с. Розово. Казанлъшко, който за това, че поздравил група кооператори с израза „Добър ден роби” е бил осъден.\nЦитирани са изказвания на различни свещенослужители, които ДС намира за опасни. Представен е подробна статистика за работата на отдела срещу духовенството.\nДокументът е включен в разширеното DVD-издание на сборника на комисията по досиетата .Държавна сигурност - политическа полиция ", 2012 г.\nЗа състоянието на агентурно-оперативната работа сред духовенството и сектите.\nОтделение "Духовенство и секти" пра отдел I на III управление ДС разработва и наблюдава вражеските елементи всред католическото и православното духовенства, протестанските и др. религиозни секти.\nПравославната като национална църква е най-голяма. В цялата страна има 2850 църкви, обслужвани от 2280 свещеника; 246 манастири, от които само 87 обитаеми с 360 монаси и монахини.\nКатолическото население е концентрирано главно в Пловдивска околия, София, Свищовско, Никополско, М.Търновско, Старозагорско, Русе, Ямбол и Бургас. В страната има 59 черкви и 11 манастира, обслужвани от 156 свещеници, монаси и монахини. Общият брой на католиците в България е около 60 хиляди.\nОсновните секти са: Адвентната, петдесятната, конгрешанската, методистката, баптистката, адвентно-роформаторската и дъновистката. Обхващат главно София, Североизточна и Югоизточна България. Общият брой на черквите е 216. Обслужват се от 105 пастори и проповедници. Членската им маса е около 18,000 души, изхождащи предимно от селско и дребно градско население.\nВражеският контингент сред православната църква е .. 742 ... души, сред католиците ... 109 ... души и сред сектите .314.\nОбщо влиянието не всички религиозни общности сред народа е слаба. Особено рязко се намали тяхното влияние след процесите над протестантските пастори - шпиони през 1949 година, процеса сред католическите попове през 1952 година и над теософите през 1953 год. В последните два-три години се констатирва известно съживление и активизирана официалната религиозна и вражеска дейност сред православното, католическото и протестантското духовенства, подтиквани и организирани предимно от вражеска елементи.\nСлед 9.IX.44 година са репресирани 97 православни свещеници от които 13 са осъдени на смърт; 99 католически свещеници и активисти от които в затворите са 31 и 5 ликвидирани и 48 протестантски духовни лица.\nПериодически се проверява дейността на намиращите се в затвора и следи хода на разработването на някои от тях.\nПрез 1956-58 година са реализирани общо 47 обекта. Дадени са на съд 14, изпратени в ТВО - 4, филтрирани - 23, вербовани - 3, и освободени 3. Реализираните обекти са класови и идеологически врагове. Разгромена бе секта "Добрия самарянин" през 1956 г., като общо бяха задържани 19 нейни ръководители и активисти. Трима бяха осъдени на различни срокове затвор. Същите разпространяваха писма до различни лица в страната, включително до ЦК на БКП, Президиума на НС и др. институти, с вражеско съдържание изхождащи от т.н.“християнска партия.\nВражеската дейност всред религиозните общности се изразява предимно във вражеска агитация и пропаганда /явна и прикрита/, шпионаж и включване на отделни обекти в нелегални организации, в укривателство на нелегални лица, разпространение на анонимни писма с вражеско и тенденциозно съдържание.\nВражеската дейност всред православното духовенство в последните няколко години се изразява в следното:\nОт 1945 година до края на 1951 година в Дряновския, Къпиновския и Присовския манастири се е укривал като нелегален, с помощта на търновския митрополит СОФРОНИЙ, бившия подофицер от авиацията ГОСПОДИН ХРИСТОВ ЗАПРЯНОВ.\nНа 3 юли 1956 година бе заловен в църковното земеделско стопанство край гр. Пловдив нелегалния НИКОЛА КОСТАДИНОВ КОЛАРОВ, бивш ръководен михайловист, укриван под друго име, със знанието и съдействието на патриарх КИРИЛ.\nЧаст от назначените в Синода лица развиват активна вражеска дейност. Следствието на осъдения в края на 1956 година арх. ФИКОВ, показа, че той със съдействието на митрополит ФИЛАРЕТ е назначавал вражески елементи в Синода и обособил група от тях. При обиска в кабинета на ФИК0В в Синода бе намерен пистолет за което знаели и други служители от Синода.\nОт показанията на РУСИ ИВАНОВ и СТАНЮ ПЕНЧЕВ от с.Руда, Старозагорско от м. ноември 1956 година се установи, че свещ. ХРИСТО МАЗНЕВ от с. 0вощник, Казанлъшко им поставил задача да изградят нелегална група за борба против народната власт. В резултат на това ИВАНОВ изградил такава от 4 души. Сам той е слагал камъни в гроздето което продавал на ДСП "Винпром" в Стара Загора.\nЗадържания през 1956 година православен свещ. ПАВЕЛ МУРДЖЕВ от гр. Чирпан е признал, че е подпомагал с продукти групата на изменниците на Родината ДЖ0НЕВ и ВЪТЕВ, посредством техния ятак д-р ПАНТЕВ.\nСвещеник ДИМИТЪР РОЙДЕВ от с.Розово, Казанлъшко е поздравил група кооператори с "Добър ден роби", за което е осъден.\nСвещ. СИМЕОН МАРИНОВ ГЕНОВСКИ от Пирдоп е съчинявал молбите на селяните за напускане на ТКЗС. Свещ. ГРИГОР ГЕШЕВ от Ботевград направил предложение пред свещениците от околията да не стават членове на ТКЗС.\nПрез м. май и юни 1957 година бяха разпространени 3 анонимни писма насочени против народната власт и ръководството на православната църква. Две от писмата бяха с определено вражеско съдържание. Авторът на едно от вражеските писма - свещ. МИХАИЛ п. ИВАНОВ РАШКОВ от Своге, бе осъден на 6 месеца затвор.\nПравославното духовенство при активната религиозно-пропагандна дейност прокарва вражеска тенденция.\nВ проповед на 29.V.1957 година митрополит СОФРОНИЙ е казал: "Идвайте без страх в църквата, няма защо да се страхувате. Минаха отдавна времената на страха, христовото учение е най-великото и се изучава в целия свят, а разни професори, учени и недоучени, излезли бързо на бял свят се опитват да го отрекат".\nНа проведения през м.юли 1957 година инструктивен курс в Черепишкия манастир, пред група свещеници архимандрит СЕРАФИМ, н-к на"Културно-просветния" отдел при Синода е заявил:"че в борбата срещу комунистите трябва да използуват техните съюзници - чудесата и смъртта - внимателно, за да не попаднат на вълка в устата".\nПрез 1956 и 1957 година под редакторството на епископ СИМЕОН и митрополит ФИЛАРЕТ се напечатаха крайно реакционни статии в сп. "Духовна култура". Подобна бе и статията "Религия и образование" от д-р ДИМИТЪР ПЕНОВ, преподавател в Духовната академия; статиите и преводите "Религия и изкуство", "има ли вселената граници", "Един атомен физик гради християнски мироглед", "Двигател на действителен растеж" и др.\nПрез декември 1957 година и януари 1958 год. по наши агентурни данни бе информиран своевременно ЦК на БКП и бе предотвратено отпечатването на други две реакционни статии в сп. "Духовна култура" и "Църковен вестник".\nОт проверени данни, се вижда, че в библиотеката на Духовната академия, митрополиите и църквите се Съхраняват вестници, списания и книги с реакционно фашистко съдържание до които имат достъп гражданите. По утвърдени планове се извършват проверки за изземване вражеската литература в цялата страна.\nПрез 1957 година бе иззета над 50 тона реакционна литература с автор П. ДЪНОВ от цялата страна и се предизвика финансова ревизия при която ръководството на секта "Дъновисти" ще бъде задължено да изплати на държавата над 570,000 лева злоупотребени средства. Откри се и иззе златното имущество на сектата на стойност около 30 хиляди лева.\nПрез периода 1956/56 години се активизира дейността на православната църква по включване значителен брой лица по места в екскурзии, църковни тържества, хорове и пр. Тази дейност се ръководи от т.н. църковни братства. Така например в с. Мандрица, Ивайловградско архирейския наместник свещ. ЯНЧЕВ, бивш активен легионер, а след 9.IX.44 год. опозиционер е организирал посрещане на млад свещеник. Излязло е на посрещането почти цялото село, включително членове на БКП, начело с барабани.\nСъвсем недостатъчно е противодействието с агентурно-оперативни мероприятия от страна на органите на ДС на подобни прояви. Особено използуването на агентура за осуетяването им или за разлагане на групите.\nРешението на ЦК на БКП от 8.I.1958 година и статията от 8.II.1958 година на в "Работническо дело" за активизиране антирелигозната пропаганда предизвикаха оживление сред религиозните дейци и враговете се опитват да мобилизират своите сили като усилват религиозната пропаганда. Според митрополит Й0СИФ това било "сигнал за персонална борба", която можело да се разпростре върху всички неудобни митрополити. Митрополитите живо се интересуват какви инструкции ще бъдат дадени ст Партията. В Синода искат да разберат кое е наложило да се премине в настъпление срещу религията.\nМитрополит ФИЛАРЕТ е дал указание на свещениците от Ловчанската епархия да не ходят на антирелигиозни събрания.\nВ отделни изказвания патриарх КИРИЛ, митрополитите ФИЛАРЕТ и КЛИМЕНТ казват, че това явление е временно, което с нищо не може и не трябва да засегне установилите се отношения между църквата и държавата.\nСлед срещата си с др.др. ЮГОВ и ЧЕРВЕНКОВ, патриарх КИРИЛ свика намаления състав на Синода и съобщава, че Правителството не било доволно от политиката на Синода и по-специално от поведението на ПАИСИЙ, СОФРОНИЙ, МИХАИЛ, КЛЙМЕНТ, ПИМЕН. По този повод били взети мерки да бъдат предупредени останалите митрополити. Решили да замине за Търново и Русе архимандрит ИЛАРИОН, за да предупреди СОФРОНИЙ и МИХАИЛ да бъдат осторожни. Митрополитите от своя страна трябвало да предупредят свещениците от епархиите как да се държат"към местни предизвикателства".\nПолучиха се данни за остра реакция от страна на някои висши духовници и предприети мерки:\nКогато СОФРОНИЙ бил информиран за срещата в Синода заявил: "Обвиняват ни, че сме засилили религиозната пропаганда. Това е наша задача. Невъзможно е да скръстим ръце, да мълчим и да се помирим с положението. Пишат из вестниците против нашата вяра. Нека ние, които стоим здраво зад християнската вяра, да я пазим и разпространяваме. Ако нямаме право да пишем, никой не може да забрани на нашите уста да говорят. Нека не ни плаши нищо".\nПодобни са изказванията и настроенията на митрополит МИХАИЛ, епископ CTЕФАН, ГЕОРГИ КЛИСАРОВ, секретар на патриарх КИРИЛ и др.\nНякои свещеници с писма до Синода и отделните митрополити отправят запитвания какво да бъде отношението им към решението на ЦК на БКП, а други усилиха вражеската си дейност и активно противодйствуват.\nСвещ. ДИМИТЪР МАЛАКОВ от Русе, разправял, че невенчаните в църква няма да имат деца, а ако имат - църквата ще отказва да ги кръщава.\nСвещ. ПЕТЪР СТОИЧКОВ от Кула, казал: "Комунистите ще се откажат от клетвите си, когато увиснат на дърветата". Съветвал селяните да се отказват от работа в ТКЗС.\nПодобни и други от този характер изказвания са направили и редица други духовни лица.\nЗа париране вражеските прояви на свещениците са набелязани агентурно-оперативни мероприятия и дадени указания за документиране дейността им.\nВраговете сред католическото духовенство водят вражеска агитация и пропаганда, поддържат връзки с представители на капиталистическите легации в София, приемат и информирват идващи в страната под формата на туристи търговци и др. католически свещеници и цивилни лица от Франция, Италия, Холандия и др. Събират и препращат информативни сведения отнасящи се за католическата църква във Ватикана.\nТака напр. монахините ЗДРАВКА БОЙЧЕВА и МАРИЯ ДУКОВА, използувайки връзката си с канцлера на френската легация- ЕЛИЗАБЕТ РУДИЕ, изпращат информации за състоянието на католическата църква на бившата директорка на кармелитския манастир, експулсирана през 1952г. АНА ПЕЛЕГРИНО, намираща се в Рим, Италия.\nВ края на 1956 година католическия свещ. ГЕОРГИ ШИПКА установи контакт със свещ. СТАНИСЛАВ, отговарящ по линия на ордена "Пасионисти" от световен мащаб и живущ в Холандия. Връзката бе прихваната от службата и информациите за живота и дейността на църквата, която изпраща в кодиран вид ШИПКА до СТАНИСЛАВ се контролират от нас.\nПрез лятото на 1957 година посетиха страната двама католически свещеници-французи, под формата на туристи. Последните се свързаха с католическия владика КИРИЛ КУРТЕВ от когото са се информирали подробно за католическата църква. КУРТЕВ е предал на същите своя снимка с автограф.\nВражеската агитация сред католиците се засили по време на унгарските събития. Католическия владика КИРИЛ КУРТЕВ открито от амвона на черквата призова католиците да се молят за "борещия се унгарски народ". Наблюдаваше се засилване интереса на капиталистическите легационни представители към религиозните служби.\nВражеското настроение сред католиците по места се подклажда и от голямата кореспонденция, която водят отделни лица със свои роднини - католически свещеници и монахини, живущи в капиталистическите страни /Вражеската кореспонденция се спира/. Понастоящем в капиталистическите страни живеят 82 лица - монахини и попове, напуснали страната до 1950 година.\nВсред католиците масово се разпространява анонимно молитвата на "св. Антоан". Разпространението й обхвана и извън католическите среди в страната, каквото а положението в Плевенски и др. окръзи. Преписването в повечето случаи е механично. Бяха заловени, разпитани и предупредени някои писачи в Стара Загора, Пловдив и др. Разпространението почти спря.\nВражеската агитация и пропаганда особено по време и след унгарските събития се подбужда открито чрез радиото и печата. Рязко се увеличи изпращането на списания, книги, вестници и писма с крайно реакционно съдържание. В някои от тях се дават указания и сочат начините за борба на религиозните общности срещу комунизма. Така напр. в статия "Християнство и марксизъм" от бюлетина на швейцарската евангелска служба брой 10 от 1957 година, изпратен до абоната проф. СТЕФАН ЦАНКОВ се пише: "Днес църквата има вече свои пратеници и от другата страна във формата на християнските общини в страните зад желязната завеса. Действително те не би трябвало да се сочат като пета колона на Запада. Нашата задача се състои в това, щото да се помогне на християнските общини там, чрез нашето застъпничество, чрез по възможност най-точна информация и чрез насрещно посещение".\nВражеската дейност сред протестанските секти се изразява в разпространение на вражески слухове. Тя е неизменна такава от 1949 г. след пасторския процес.\nОсновната насока на дейността на ръководителите на сектите е - привличане на нови членове.\nНе са изключение и по-активни прояви на врагове от тези секти. Така напр. от агентурни данни се вижда, че пастор СТЕФАН ГРАДИНАРОВ е въздействувал върху членовете на конгрешанската секта с. Ветрен, Пазарджийско на брой 64 души да не влизат в ТКЗС.\nВ края на 1956 година бе арестуван и се преведе следствие на ЕВСТАТИ ВЕЛИЧKOB, ръководител на секта адвентисти-реформатори. Същият по време на пребиваването си в Румъния през 1956 година под претекст посещение на роднина е изнасял беседи и присъствувал на събрания на тамошните адвентисти-реформатори, въпреки, че му е било известно, че тази секта в РНР е извън законите. Румънските другари го арестуваха и предадоха на нас.\nСектите вербоват и младежи за свои членове. Петдесятната секта организирва младежки и театрални групи към църквите, младежки събори. През 1955 год. се състоя във Варна събор на младежи-петдесятници и др. За 1957 година тази секта се е увеличила с 200 нови членове.\nВ резултат на вражеска подкладка и на религиозен фанатизъм в Павликенско 10 адвентисти са отказали да гласуват по време на изборите през 1957 г. В Севлиево са отказали да гласуват 4 души.\nПрез 1956 година бяха набелязани активни мероприятия за разлагано на сектите, а в началото на 1957 година и след Решението на ЦК на БКП от 8.I.1958 година се изготвиха планове за същата цел от национален мащаб. Постигнаха се известни успехи по разложението.\nТака по обекта на активна разработка ЕДАУРД КУРИЯН от Бургас подпредседател на секта "Петдесятници" бе проведена успешно комбинация за компрометирането му. В резултат на комбинацията се предизвика непримирима борба между двете групи петдесятници. Недостатък е, че не се разкрива шпионска дейност,\nВ Димитровград навременните успехи на петдесятниците да увличат учаща се младеж, бе реагирано веднага, съвместно с учителите. От службата бяха разпространени 40 анонимни писма с разобличителен материал срещу БОРИС БОНЕВ, ръководител на адвентната секта и други негови помощници. Резултата е положителен.\nПодобни мероприятия за разлагане на сектите бяха проведени с успех и на други места в страната - Габрово, Павликени, Коларовград и други.\nПодобрена е навременната информация на Партията и Ръководството на Министерството, относно проявите, настроенията и действията на религиозните общности в страната.\nСЪСТОЯНИЕ НА ВРАЖЕСКИЯ КОНТИНГЕНТ И ОПЕРАТИВЕН ОТЧЕТ\nРаботата по линиите на отделението за цялата страна, през посочения период протича по основните заповеди №7 и 10.\nГлавна задача, стояща за разрешение през посочения период бе довеждането докрай установяването и вземането на отчет действителния вражески контингент. Тази задача в общи линии е изпълнена. Напълно е уточнен вражеския контингент по манастирите и църковно земеделските стопанства.\nОперативния отчет праз 1956 година сравнен с началото на 1956 година е следния:\nОбщо по линията на "Духовенство и секти" в страната се водят 1161 разработки с 1165 обекта.\nОсвен посочените по-горе данни, по други линии се водят над 30 обекти изхождащи от контингента на отделението.\nПо места към обектите е насочена агентура отчитана по други линии.\nПосочените цифри показват, че са взети на разработка най-важните обекти протичащи по линиите, това са висшето православно и реакционно духовенство, католическите духовници, ръководителите на сектите и активистите.\nПо разработките на някои от излезлите от затвора се получиха данни за развиване вражеска дейност от тях. За активна вражеска дейност се разработват пасторите ЕМАНУИЛ МАНОЛОВ, ТРИФОН ДИМИТРОВ и др. Изпълнявайки заповед 10, работата по водените оперативни дела протича както следва:\nПо православно духовенство бе заведена активна разработка на епископ АНДРЕЙ /CTOЯН ПЕТКОВ/, българин, американски гражданин, навъзвращенец в САЩ, с основна цел да се изясни дейността на обекта и съществува ли дейност между невъзвращенците-деятели на православната църква против НРБ и установяване неговите поддръжници в страната.\nУстанови се, че обекта се е свързал с легионерския водач ИВАН ДОЧЕВ през 1950 година, а през 1955 год. в Париж при срещи с изменници и американски политически дейци е обменил мисли за "освобождението" на България. Работи се за установяване връзките му в страната и подготовка на агенти с възможности за задгранична работа.\nЧаст от водените разработки по православно духовенство са за шпионаж.\nПо-важна от тях е разработката на ловчанския митрополит ФИЛАРЕТ, председател на Върховния църковен съвет. Установи се, че поддържа близки връзки с бивши царски офицери, които подпомагал да бъдат назначени на работа в Синода. Дал им указания да се търсят, да се знае кой къде е, да се пазят и да бъдат умни.\nОт аг. "Лавров" се получиха данни, че обекта се среща със секретарката на гръцкия дипломат АНТОНЕЛОС - МЕТА ТЕОДОРИДИС у дома на КОЧО ИВАНОВ, обект на II управление ДС. Разработен е съвместен план с II управление ДС, който е в процес на изпълнение. Темпа на водене на разработката бе бавен. Отскоро се получи активизация в paзработването му - внедрени бяха ценни агенти към обекта.\nЗа вражеска агитация и пропаганда се води на активна разработка търновския митрополит СОФРОНИЙ. Установи се, че през 1948 год. е подпомогнал нелегалния подофицер от ВВ-ГОСПОДИН ЗАПРЯНОВ да се укрие под формата на монах в Преображенския и Присовския манастири. През лятото на 1945 година е съдействувал и за укриваното на михайловиста НИКОЛА КОЛАРОВ в Присовския манастир, подпомагайки го и матернално.\nВражеската агитация на обекта се характеризира с изнасяне на явно вражески проповеди. Забранява на свещениците да се включват в полската работа на ТКЗС, за да имат възможност да се отдадат на преките си задължения като духовници.\nПо разработката се работи добре от ДС-Търново и навреме се вършат документации по вражеската му дейност.\nПатриарх КИРИЛ се уличава в активно съдействие за провеждане на вражеска дейност от други лица. Обгражда се в Синода с отявлени вражески елементи. С негово разрешение се отпускат помощи и пенсии на репресирани от народната власт лица и семейства на осъдени и ликвидирани православни свещеници. В последно време е изискал автобиографии на всички служители в Синода.\nНаличната агентура информира за проявите на висшето духовенство, но не е в състояние да ги разработва по-задълбочено и пълно.\nВ тази връзка са взети мерки за обезпечаване разработките с ценни агенти. Дадени са указания за активизиране наблюдението им по места. По ЛАР "Звяр" заведена на свещ.МИХАИЛ АНАНИЕВ от окол. у-ние МBP-Cт.Димитров се установи, че обекта се е срещал с нелегалния КОСТАДИН ЯНКОВ. Извършена е документация по случая и предстои реализиране на обекта.\nНай-добра е агентурната обезпеченост на разработките в Търновски окръг, където не са констатирани дела, без да се наблюдават обектите. В София се разполага с агентура, която все още съобщава информативни сведения за обектите и не е в състояние да ги разработва активно.\nПо повечето водени разработки най-съществена слабост е слабата документация по тях. Това важи за София и повечето окръзи с изключение на ДС-Търново, където редовно се документира вражеската дейност на митрополит СОФРОНИЙ.\nПо разработките не се провеждат по-задълбочени и целенасочени мероприятия и комбинации за внедряване на агентура, разкриване на връзки със зад граница, за своевременно научаване и париране намеренията и действията на обектите.\nЗа слабата и неактивна работа по висшето духовенство има най-голяма вина бившия началник отделението др. СТОЯНОВ, който водеше лично част от ценната агентура, но съществени данни по делата не получи. Същия преглеждаше дела, оказваше на необходимостта от провеждането на мероприятия, но не контролираше от близко за тяхното изпълнение. Не по-малка в това отношение е вината и на началник отдела.\nВ резултат на проведените мероприятия от страна на отделението през 1956-58 год. бяха регистрирани известни успехи по линия на католическо духовенство. Така например бяха изяснени връзките на обектите на ГАР "Невестулки" - ЗДРАВКА и ЛИЛЯНА БОЙЧЕВИ и МАРИЯ ДУКОВА, монахини-кармелитки. По данни на наш задграничен агент подготвен и изпратен съвместно с I управление ДС се изясни:\nЕкспулсираната през 1952 г. АННА ПЕЛЕГРИН0, директорка на бившия кармелитски манастир в София е настанена в Рим и ръководи голям кармелитски манастир, посещаван от кардинали и бившата царица ЙОАНА. Посоченият манастир се явява като център за дейност срещу България чрез източно-католическите църкви. Връзката с България се осъществява от канцлера при френската легация ЕЛИЗАБЕТ РУДИЕ, която от своя страна предава събраните сведения за живота на католиците посредством ЯНЕШ ЗУПАН, католически свещеник, бил до 1950 год. в България, сега живущ в Ница, Франция.\nВръзка в България с РУДИЕ поддържа обекта ЗДРАВКА БОЙЧЕВА, която посредством останалите два обекта и други активни католици събира интересуващите я данни. Така например по описания начин ПЕЛЕГРИН0 е била информирана напълно за хода и последствията от католическите процеси, за състоянието на католическата църква, за положението на езуита ЙОРДАН КАРАМИТРОВ и др. Получила е пълна информация по арестуването на владиката КИРИЛ КУРТЕВ в края на 1956г.\nПо посочения канал ПЕЛЕГРИНО изпраща помощи на католическата църква, изразени в различни дребни неща.\nВръзката на обектите на разработка с РУДИЕ се потвърждават от заловени писма написани от ПЕЛЕГРИНО, както и от агентурни данни получени вътре в страната. Изготвен е план за съвместна работа с I управление ДС. Бе командирован втори агент зад граница.\nВсе в изпълнение на горните задачи бе изведен на краткосрочна задгранична командировка наш агент с основна задача да се свърже с отговарящия за Северната католическа църква СТАНИСЛАВ СЕБАСТИЯНОВ, живущ в Холандия, заемащ отговорна работа във Ватикана. Повод за срещата му бе даден от обекта на активна разработка - ГЕОРГИ ШИПКА, за да предаде цялостен доклад в устна форма на СТАНИСЛАВ, за състоянието на католическата църква при днешните условия в България. Бе създаден и прихванат канал, посредством който се предават информации и някои нареждания отнасящи се за католическото духовенство.\nПонастоящем агента е "пощенска кутия" на кодирана кореспонденция между ШИПКА и СТАНИСЛАВ. Досега бяха разменени няколко писма в които ШИПКА даде пояснения около живота на католическите свещеници.\nПо горните разработки предстоят за провеждане допълнителни мероприятия и главно извеждане зад граница на други агенти, каквито има набелязани и са в процес на подготовка съвместно с I у-ние ДС.\nПо данни на аг. "Владои, впоследствие документирани се вижда, че католическия владика КИРИЛ КУРТЕВ, обект на разработка е бил посетен от двама французи, цивилни свещеници през м. август 1957 година. Единият от тях КАРИОН проявил жив интерес към въпроси, около католическата и православна църкви. В продължение на близо двучасов разговор, КУРТЕВ ги осведомявал за положението на католическата църква. Зафиксирани са и други срещи на КУРТЕВ с чужденци.\nПо разработката на КУРТЕВ бе внедрен добър агент.\nУстановено е, че и други обекти протичащи по линията се свързват с представители на капиталистическите легации.\nВръзката с чужденци се поддържа главно от ръководителите на католическата църква или от свещеници и монахини, имаща връзки на Запад. Задграничната кореспонденция на католическата църква в голямата си част протича по специален път/чрез капиталистическите легации/.\nПодобрена е обезпечеността на разработките по линия на католическо духовенство в София. Подобрение се получи в придобиване на агентура в Пловдивски окръг. Освен това по места се използува агентура прохождаща по БЗНС/о/ и селско стопанство, какъвто е случая в Пловдивска и Свищовска околии, където има цели католически села, за разработка и наблюдение на обектите католически свещеници. Но това е все още съвсем недостатъчно. Този въпрос не е цялостно разработен от отдела и дадени указания за най-пълно използуване на цялата агентура за разработка на обектите.\nЧрез агентурата на II управление ДС работеща по френска, италианска, аржентинска и други линии се зафиксирват срещи между чиновници от легациите и обекти протичащи по нашите линии, без да се установява характера на срещите.\nПрез отчетния период освен с II управление ДС, по католици бе засилена координацията и с I управление ДС. През юни 1957 година бе изготвен план за разработване връзките на невъзвращенеца ИО3О Гагов, католически свещеник, ръководител на т.н. "Гагов комитет" в Италия. Бяха набелязани лица за вербовка с перспектива. Отпочната е подготовка за вербовка на двама католици, връзки на католически свещеници намиращи се зад граница, единият от които е вербован.\nДС-Стара Загора умело използува аг. "Чернев" и в продължение на две години възпрепятствува петдесятния пастор ЕМАНУИЛ МАНОЛОВ, обект по английско разузнаване да обедини двете крила на сектата.\nПо активна еднолична разработка "Подлец" заведена на БОРИС БОНЕВ, председател на адвентната секта, бе проведена комбинация за документиране престъпно деяние от него с разложителна цел. Работи се за разобличаване децата му като хулигани, все с цел разложение. Разработката все още не се движи активно главно поради липса на ценна агентура.\nСлабост в работата на отделението в центъра е, че наличната агентура не отговаря на поставените задачи за разработване най-важните обекти от национален мащаб. Съществува тенденция за провеждане главно разложителни мероприятия и изоставяне разработването на обектите.\nНеобходима е подготовка и вербовка на нова агентура, на сериозен компроматериал или на постепенно привличане, съобразявайки се с манталитета им - вярващи, но общуващи с външни хора, вегетарианци и пр.\nВсе още недостатъчно активно се работи по разработката на висшето духовенство и ръководителите на сектите.\nВъв връзка с Решението на ЦК на БКП от 3.I.1956 год. са набелязани конкретни мероприятия.\nЦифрово изразена агентурата използувана сред духовенството заедно с нововербованата през периода 1956-58 година, са:\nТака посочените цифри илюстрират по брой агентурата по линия на духовенство. При пререгистрация на информаторите в агенти има отпадане на малък брой с.с. което се компенсира с придобитата агентура. Общо агентурата за цялата страна по всички линии на духовенството е недостатъчна. Темпа на придобиване нова ценна агентура е бавен. Няма разнобразие, комбинативност и настъпателност за придобиване на агентура.\nПрез 1955 година почти не бе придобита нова агентура, в началото на 1956 год. бяха регистрирани добри вербовки.\nТака например в центъра по православно духовенство бе варбован ценен аг. "Наблюдател”, изхождащ от висшите среди на православната църква, спомогнал за разкриването на анонимния писач МИХАИЛ п. ИВАНОВ.\nПо католическо духовенство в управлението се извършиха две ценни вербовки на аг. "Свилен" и аг. "Йванов" на компрометираща база.\nПо протестантски секти резултатна работа за разложението им дава вербования през 1956 г. в затвора от о.р. при отделението агент "Манолов".\nЦенни вербовки извършиха ДС-Бургас на 3 с.с. по сектите, ДС- Балчик, Стара Загора и др.\nВ центъра, православно духовенство е обезпечено до степен за наблюдаване предимно външните проявления на обектите. Основна причина за това е, че старата агентура, вербована преди повече от 4-5 години на слаб компроматериал и поради общественото си положение/бивши дейци на разтурения Свещенически съюз/ не е в състояние да изпълняват разузнавателни задачи. Друга причина е, че методите на ДС отдавна са разкрити пред обектите по вина на преди работелите работници по тази линия. Много от обектите, които разработваме са вербовани и им са давани задачи по разработка на техни колеги.\nУстанови се, че аг. "Папазов" на връзка при соф. окр. у-ние МВР е автор на анонимните писма и двуличник, за което е осъден.\nПриръста на агентурата по католическо духовенство е все още незадоволителен за цялата страна. В отделението има добри агенти, като "Павлов", "Владо" , "Иванов" и др.\nДС-Пловдив също разполага с добри агенти, като "Миланов" в състояние да разработва всички обекти намиращи се в Пловдивски окръг. Бе изпуснат от ръководство и се разконспирира аг. "Викенти" изхождащ от свещеническа среда от ДС-Пловдив. Все още лошо се работи с агент "Цветанов" предаден от работник от центъра на гр. у-ние МВР-Пловдив, въпреки добрите перспективи за работа.\nПредстои да се подобри работата по ръководството и възпитанието на наличната агентура по католици, особено по окръзите и околиите където срещите се провеждат много трудно и не се обръща много внимание на политическото й възпитание.\nПо протестантски и православни секти наличната агентура а също недостатъчна. Основна задача по сектите бе, да се вербова качествена агентура за разложението им. Таза задача се изпълнява задоволително. За сега добри агенти използувани за разлагането на сектите са "Родопи", "Матей", "Манолов" от София, "Николов" от ДС-Ямбол и др.\nВ отделението през изминалия период, въз основа заповед №10 на Министерството се работи по подготовката на агентура за работа зад граница. Така по католическо духовенство бяха изведени 3 агента през граница от които един съвместно с I управление ДС. Необходимо е да се работи още по-активно за придобиване и внедряване на агентура в задграничните религиозни централи - най-вече във Ватикана.\nНедостатъчна бе оказаната помощ на окръзите, особено през 1957 година. Това се дължи на положението, че всички от отделението бяха ученици и студенти. Липсваше периодичност при посещението на отделни окръзи. Практиката показва, че помощ от центъра е крайно необходима, особено на околийските управления, където с.р. работят по всички линии. Този недостатък в последно време се преодолява.\nЗа ликвидиране слабостите и бързо придвижване работата на отделението в светлината на Решенията на ЦК на БКП от 18 май 1957 г. и 8.I.Т.Г., ще бъдат проведени следните основни мероприятия:\n1. Ще се подпомага и контролира изпълнението докрай решенията на ЦК на БКП и основните заповеди на Министерството в изпълнение на които има разработени планово.\n2. Ще се активизира работата по вербовка на нова агентура по всички линии на отделението, способна да разкрива вражеската и шпионска дейност на обектите на разработка. Най-сериозно внимание ще се обърне по придобиването на агентура по православно духовенство и секти, включително и по окръзите.\nЩе се подобри работата по подготовката и вербовката на агентура със задгранични възможности за внедряване в задгранични централи на религиозните общества, най-вече по католическо духовенство.\n3. Ще бъде активизирана работата по разработката на висшето православно духовенство, като за работата по разработките ще се иска редовна отчетност от водещите ги с.р.\n4. Ще продължи активната работа по разложението на сектите по места, като за целта ще бъдат командировани оперативни работници от центъра за оказване помощ. Периодическа помощ по окръзите ще се оказва и по останалите линии. Ще се използува резултата от проведената финансова ревизия на секта "Дъновисти" и се излезе с предложение за закриването й като "верска общност".\n5. В срок до 30 юни т.г. да се завърши проверката на църковните библиотеки и изземе инкриминираната и вражеска литература.\n6. 3а подобряване работата по католическото духовенство в Пловдивски окръг, с най-голяма концентрация на католическо население целесъобразно ще е да се определи 1 о.р. от ДС-Пловдив да отговаря само по тази линия, а другия о.р. да отговаря за православно духовенство и секти.\nЩе се засили контрола над всеки о. р. по изпълнение заповедите и указанията на Министерството.\nН-К УПРАВЛЕНИЕ III ДС\n- Генерал майор:


40 правила за говореното по мобилен телефон, които трябва да спазва всеки джентълмен | Danybon.com\nНачало » Интересно » ДОБЪР ЖИВОТ » Джентълмен » 40 правила за говореното по мобилен телефон, които трябва да спазва всеки джентълмен\nАвтор: Йорданка Бонева-Благоева в Джентълмен, ДОБЪР ЖИВОТ, Интересно, Светоглед, Съвети 11/12/2015\t2,460 прочитания\n1. Един джентълмен трябва да използва мобилния си телефон по най-ненатрапчивия начин.\n2. Един джентълмен трябва да знае, че мобилният телефон е необходимост и в днешно време всеки има. Така че никой няма да се впечатли, че един господин има мобилен телефон.\n3. Един джентълмен не парадира с най-новите си джаджи (без значение колко скъпи и авангардни са) с надеждата да впечатли другите и покаже социален и професионален статус.\n4. Един джентълмен знае, че който се стреми с разни джаджи да укрепи имиджа си пред другите – особено непознати, не е никакъв джентълмен.\n5. Ако един джентълмен говори по телефона докато е с други хора, това е знак, че уважава повече човека, с когото разговаря, отколкото хората, с които е в момента.\n6. Един джентълмен трябва да знае, че разговор по телефона докато е с други хора, е най-малкото нещо дразнещо и невъзпитано, а в по-голяма степен може да доведе до нарастване на досадата, а дори и до неприятни ситуации с напълно непознати, с разпоредители в театъра, с кондуктори във влака или с лица, отговарящи за сигурността на летищата.\n7. Един джентълмен трябва да е наясно с правилото:\nКогато му звъни телефона, без значение дали става дума за личен или служебен разговор, това винаги е нещо, което касае само него, и няма нужда да кара и другите да го слушат каква сделка прави в момента или къде ще бъде в събота вечер.\n8. Един джентълмен трябва да е наясно – ако наистина се налага да проведен телефонен разговор на публично място, тогава трябва да отиде някъде, където най-малко би пречил на другите.\n9. Един джентълмен знае, че няма как да се проведе „тих“ разговор в препъленен ресторант, във фоайето на театъра или в магазин.\n10. Един джентълмен трябва да е наясно, че ако човекът, с кого разговаря, го чува, значи всеки на една ръка разстояние също чува какво се говори.\n11. Един джентълмен не провежда телефонни разговори по време на бизнес среща, освен ако не е по темата и трябва да бъде споделена информацията с всички, които присъстват.\n12. Един джентълмен трябва да знае, че няма нещо по-невъзпитано от това да си сложи ръката пред устата докато говори по телефона, да завърти глава от другите и да започне да говори тихо, за да не го чуват хората в компанията, в която е.\n13. Един джентълмен знае кога е удачно да говори по своя мобилен телефон.\n14. Един джентълмен може да говори по телефона си, когато е сам.\n15. Един джентълмен може да говори по телефона си, когато е сигурен, че няма да подразни другите.\n16. Един джентълмен може да говори по телефона си, ако е лекар и получава обаждане от клиниката си.\n17. Един джентълмен може да говори по телефона си, ако е баща и очаква обаждане от или за децата си.\n18. Един джентълмен може да говори по телефона си, когато е на шумен футболен мач и с нищо няма да попречи на другите (и без това е достатъчно шумно).\n19. Един джентълмен може да говори по телефона си, ако наистина е необходимо да включи и друг човек в разговора по време на бизнес среща и то точно в този момент.\n20. Един джентълмен може да говори по телефона си, ако наистина знае, че това обаждане е от изключителна спешност.\n21. Един джентълмен знае кога не е удачно да говори по своя мобилен телефон.\n22. Един джентълмен не може да говори по телефона си, когато е зад волана на превозно средство без значение от какъв тип.\n23. Един джентълмен не може да говори по телефона си по време на театрално представление, концерт, църковна служба.\n24. Един джентълмен не може да говори по телефона си, когато е в ресторант без значение от какво ниво е заведението – за бърза закуска или от елитен клас.\n25. Един джентълмен не може да говори по телефона си, когато е в чакалня, в зала за изпити, в лекарски кабинет.\n26. Един джентълмен не може да говори по телефона си, когато чака на опашка в магазин, поща или на друго място, където другите хора ще се почувстват като в „капан“, защото няма къде да отидат, и ще трябва да го слушат.\n27. Един джентълмен не може да говори по телефона си в асансьора, освен ако не е сам или с приятели, за които е сигурен, че няма да им пречи този разговор.\n28. Един джентълмен не може да говори по телефона си във фитнес залата.\n29. Един джентълмен не може да говори по телефона си в купето на влака.\n30. Един джентълмен не може да говори по телефона си в самолета.\n31. Един джентълмен не може да говори по телефона си на всички места, където е обозначено, че е забранено говореното по GSM.\n33. Ако един джентълмен е по професия лекар, той може да си проверява известията, но телефонът му трябва да е на тих режим. Ако обаче е брокер на недвижими имоти и е на театрално представление, задължително си изключва телефона. Сделките с имоти не са животоспасяващи.\n34. Един джентълмен не бърза да започне да говори по телефона веднага, когато кацне самолетът и стюардът е казал, че вече е безопасно.\n35. Ако стюардът каже да се изключат телефони, лаптопи, MP3, един джентълмен веднага изпълнява. Никога не трябва да се държи детински и нарочно да продължава да ги ползва като пренебрегва всички инструкции за безопасност.\n36. Един джентълмен знае, че ако слуша музика и ползва слушалки, отново трябва да съобрази, че звукът не трябва да е силен, за да не пречи на хората, които седят до него.\n37. Един джентълмен не трябва да се заблуждава, че щом е с безжични слушалки, които не се забелязват, то и разговорът му не се забелязва, т.е. чува.\n38. Един джентълмен разбира, че ако снимането е забранено по време на концерт или в художествена галерия, тази забрана важи и за използването на камерата на мобилните телефони.\n39. Един джентълмен не върви и не изпраща текстови съобщения по едно и също време.\n40. Един джентълмен е наясно, че ако върви и говори по улиците (ползвайки безжичните си слушали), другите е нормално да го помислят за луд.\nПравилата са изведени от книгата „How to Be a Gentleman“ на Джон Бриджис.\nGSM възпитание джентълмен Джон Бриджис добри маниери етикет мобилен телефон правила съвети\t2015-12-11\nЕтикети:GSM възпитание джентълмен Джон Бриджис добри маниери етикет мобилен телефон правила съвети


Къде и как да рециклираме стари и ненужни дрехи : MamaMia\n30 януари, 2020 10:51 | от Webcafe.bg* | Истории\nРазделното изхвърляне на отпадъци в България все още е тема, по която е нужна много работа. Първо, хората все още не са свикнали да го практикуват масово, и второ – има какво да се направи на държавно ниво за стимулиране на рециклирането.\nСъображенията на хората, които не изхвърлят старите си дрехи в предназначените за това места, са свързани най-често с неинформираност по темата.\nНякои от тях смятат, че захабените и скъсани дрехи, които не стават за повторно носене, трябва да отидат в масовите контейнери за боклук. Други не знаят къде са поставени тези, които са специално за текстил. Трети не желаят да ги хвърлят там, заради разпространени в мрежата опасения, че дрехите се разграбват или отиват в магазини за втора употреба.\nНай-мащабната инициатива за популяризиране на система за ефективно събиране и оползотворяване на дрехи и текстилни продукти от населението е тази на Българския червен кръст (БЧК), подкрепена от фирма „Хюманита“ с опит в рециклирането.\nДруга част от годните за ново използване текстилни изделия се изнасят за страни от Третия свят – в Африка, Централна Америка, Близкия Изток и др.\nПо думите на Екатерина Борисова от БЧК пред Bulgaria On Air през първата година на кампанията са дарени над 300 000 кг дрехи, през втората – почти двойно, а през 2018 – над 900 000 кг. Тоест тенденцията е за повишаване на даряването.\nДруга мащабна кампания за събиране на ненужен текстил се случва съвместно с общините и фирма „Евротекс“, специализирана във внос, сортиране и търговия на едро с дрехи втора употреба.\n„Милиони тонове облекла се изхвърлят на сметищата в Европа всяка година, a някои видове дрехи имат нужда от повече от 50 години, за да се разградят. Токсични вещества се просмукват в почвата и подземните води и вредят на околната среда в продължение на години. Губят се ценни ресурси, които биха могли да се оползотворят, а вместо това остават на боклука. Отклоняването на този отпадък от сметищата има огромен положителен ефект върху околната среда“, отбелязват от фирмата.\n„През 2018 г. проведохме различни инициативи за събиране на стар текстил от домакинствата, в резултат на които бяха събрани и последващо третирани общо 24,5 тона текстилни отпадъци. Опитът ни показа, че гражданите имат нагласа да изхвърлят разделно и текстилните си отпадъци“, коментира зам.-кметът по екология в Столичната община Йоана Христова при представянето на контейнерите в София.\nВ Костинброд също има контейнер за събиране на ненужни дрехи. Той е поставен от работеща в града фабрика на „Texaid“, клон на швейцарска фирма, която се занимава със събиране, сортиране и рециклиране на дрехи и има фабрики в Германия, Швейцария, Австрия, Унгария, Мароко. Компанията обмисля възможността да постави контейнери и в София.\nА през миналата година във вериги магазини за втора употреба бе започната кампания „Дрехите не са боклук“, също на принципа за отстъпки в магазините срещу дарени дрехи, а част от събраните средства от продажби отиват за благотворителност. Онлайн магазини също предлагат възможност да не изхвърлите старите си дрехи, а да ги размените или да пазарувате с отстъпка.\n„За мен това така или иначе са ненужни дрехи – мои и на децата. Вместо да задръствам боклука и да не се разградят с години, по-добре да ги оставя в контейнерите за текстил. Освен това има такъв контейнер в близост до дома ми. Дали от тези дрехи някой ще спечели или ще бъдат разграбени, не ме интересува – в крайна сметка това за мен е боклук, от който искам да се отърва. Освен това от толкова време изхвърлям в контейнера, а нито един път не съм видяла дрехите да се разграбват от недоброжелатели“, казва Милена Петрова от София, която редовно изхвърля дрехите си на съответните места.\nИ призовава всички да го правят: „Това е най-малкото добро, което можете да сторите със старите си дрехи. И освен това е в помощ на изнемогващата от замърсяване природа“.\n*Оригиналният текст е публикуван в Webcafe.bg\nКоментарите са изключени за Къде и как да рециклираме стари и ненужни дрехи


Турски "Боинг" смаза жилища в Киргизстан, 37 жертви - Transportal.BG\nТурски „Боинг“ смаза жилища в Киргизстан, 37 жертви\nТурски товарен самолет „Боинг“747 се разби върху жилищна сграда в столицата на Киргизстан и буквално я смаза. Световни агенции съобщиха, че загиналите са най-малко 37 души, а още 8 са откарани в болница с различни наранявания. В съобщение, местните власти посочват, че „в резултат на падането има човешки жертви и пострадали. По предварителни данни… разрушени са 15 жилища и 37 души са загинали. Пожарът от товарния самолет е локализиран“.\nСпоред спасителите броят на жертвите може да достигне 30-40 души, включително жителите на населеното място и пилотите.Машината е летяла от Хонконг за Истанбул.В района, където е паднала, имало лека мъгла. По последни данни екипажът е бил от четирима души:\n„Ние все още не можем да дадем причина за инцидента, по предварителни данни това може да е била грешка на пилота. Тази информация обаче не е окончателна“, посочи първият киргизки вицепремиер Мухамедкалий Абулгазиев.\nТой коментира още, че екипажът на самолета е бил от опитни пилоти, запознати добре с условията на летището, където машината е трябвало да кацне.Инцидентът е станал близо до аерогарата "Манас" на столицата на Киргизстан в 07:30 местно време (03:30 българско време) рано тази сутрин.\nПри падането на самолета са разрушени около 15 едноетажни къщи.Според Анадолската агенция катастрофиралият самолет е на турската компания „Май карго еърлайнс” (MyCargo Airlines), известна още и като ACT Airlines.


Читать книгу Ян Бибиян на Луната, автор Пелин Елин онлайн страница 4 на сайте booksonline.com.ua. \n— За връщане лесно — каза Ян Бибиян. — Аз имам силно желание да летя!\n— Добре. Облечи тази дреха — каза единият, като му хвърли едно кожено палто, — тури и тая кожена шапка, защото горе става много студено.\n— Ян Бибиян навлече широката дреха и цял потъна в нея. Нахлу и кожената шапка. Събраният народ почна да се смее и да ръкопляска.\nНародът се раздвижи и извика ура. Мъжете почнаха да махат с шапки, жените — с кърпички, а децата с възторжени викове се спуснаха след хвръкналата вече машина. Скоро тя се вдигна високо и направи няколко кръга над града. Ян Бибиян махаше отгоре с ръка и поздравяваше народа.\nЯн Бибиян се завърна от летенето си с един пътнишки автомобил, шофьорът на който му беше добре познат.\nКогато влезе в работилницата, майстор Франц го погледна внимателно под очилата, засмя се и каза:\n— Е, Ян Бибиян, ти ме остави, без да се обадиш!\n— Така стана, майсторе. Не исках да изпусна случая.\n— Е, доволен ли си?\n— Страшно ли бе горе?\n— За мене никак. Напротив, видя ми се много приятно. Бих желал да стана летец!\n— Стани. Ще се радвам, ако един ден минеш над дюкяна ми със самолет и ми пуснеш от него едно писъмце.\nНяколко дена поред в целия град не се говореше нищо друго, освен за самолета и за летенето на Ян Бибиян. Всички се гордееха, че в техния град се намери едно такова смело момче, което има щастието да лети. Техен съгражданин досега не беше се качвал на самолет.\nМестният вестник описа цялата случка с възторжени думи за Ян Бибиян и даде портрета му.\nКогато научиха, че Ян Бибиян се е завърнал, всички любопитствуваха да го видят, а учителите го повикаха в училището, за да разкаже на учениците впечатленията си от това летене. Ян Бибиян разправи живописно и спокойно всичко. Учениците го слушаха с внимание и го гледаха с почит като някой герой, дошъл от приказките.\nВ работилницата на майстор Франц цял ден минаваха любопитни граждани да видят Ян Бибиян и да се запознаят с него. Той ги посрещаше свенливо и любезно отговаряше на всички въпроси. Ян Бибиян отведнъж стана известен в целия град.\nРодителите му не можеха да се нарадват. Те се гордееха със своя син и един ден излязоха да се разходят с него заедно из града. И като чуваха хората да казват: „Ето, гледайте — родителите на Ян Бибиян, баща му и майка му“ — сърцата на бедните старци се топяха от блаженство, очите им се пълнеха със сълзи.\nКалчо особено се радваше на подвига на Ян Бибиян. След като се върна, той всеки ден надвечер, когато работилницата се затваряше, отиваше и вземаше Ян Бибиян да се поразходят извън града и го разпитваше по сто пъти за най-малките подробности.\nИ тогава двамата приятели пак се размечтаваха за своето пътуване до Луната.\n— За такова пътуване самолетът не е пригоден и не би издържал. При това неговата скорост е твърде малка. Би трябвало да пътува най-малко шестдесет години, за да стигне до Луната. Значи, ако ние тръгнем сега, на Луната ще стигнем вече побелели старци — казваше Ян Бибиян.\nКалчо го слушаше унесено и учудено.\n— Трябва да се измисли друга машина — продължаваше Ян Бибиян, — машина, която да върви с бързината на светкавица… Едно пътуване до Луната трябва да се извърши за не повече от пет-шест часа.\nКалчо не възразяваше. Той слушаше и гледаше Ян Бибиян с широко отворени очи, като че никога не беше го виждал.\nЕдин ден на края на града, близо до Калчовата грънчарница, спря един чудесно хубав кафяв автомобил, който блестеше на слънцето, като че току-що беше изведен от фабриката. Човекът, който го караше — един възрастен господин с бяла фуражка, — повика с ръка Калчо, който беше излязъл пред грънчарницата да види тоя толкова хубав автомобил. Калчо бързо се затича и сне любезно шапката си.\nВ автомобила седяха една голяма и една по-малка госпожица.\nЧовекът, който караше автомобила, каза:\n— Момче, познаваш ли Ян Бибиян, за когото вестниците писаха, че летял със самолет?\n— Как да не го познавам — отговори Калчо, — той ми е най-близък приятел.\n— Ах, колко се радвам! — извика по-голямата госпожица. — Значи, ще можем да го видим.\n— Нима ще можем да го видим? — плесна с ръце по-малката.\nВъзрастният господин, който имаше изпечено и сурово лице, но приятна и хубава усмивка, каза:\n— Тебе как те казват, момче?\n— Слушай, Калчо, можеш ли да намериш Ян Бибиян и да го доведеш тука? Много искаме да го видим.\n— Веднага, веднага! — рече Калчо и хукна с всичка сила из кривите улици на града. Кучета лавнаха по него, кокошки се разбягаха по пътя, деца се залепиха по зидовете, като го видяха как тича. А като мина през пазара, хора изскочиха от дюкяните си — да видят защо тича това хлапе и дали някой не го гони.\nЗапъхтян и потънал в пот, Калчо се втурна в работилницата на майстор Франц.\n— Ян Бибиян — каза Калчо задъхан, — оставяй всичко и тичай с мене! Пред нас спря един автомобил с две момичета. Пратиха ме да те викам. Много искат да те видят. Чели вестника, дето пише за тебе.\n— Да отида ли, майсторе? — обърна се Ян Бибиян към майстор Франц, който също си работеше нещо.\n— Разбира се, че ще идеш — рече майстор Франц, — щом те викат.\nЯн Бибиян тури каскета и излезе, последван от Калчо.\nКогато те наближиха автомобила, двете момичета завикаха от радост:\n— Да, той, той е! Ето го, иде! Боже мой, колко е пораснал!\nЯн Бибиян се приближи развълнуван до автомобила. Той позна Лиана и Иа. Те слезнаха и го запрегръщаха.\n— Татко! — каза Лиана на стария господин. — Ето го, това е Ян Бибиян, нашият спасител.\nСтарият морски капитан подаде ръка на Ян Бибиян и бащински го целуна по челото.\n— Ян Бибиян, как си, как живееш? — говореше бързо Лиана, милваше го и не можеше да се нарадва. — Колко ми е драго, че пак се видяхме! Четохме за тебе във вестника и идем нарочно да те видим.\n— Ян Бибиян, Ян Бибиян! — викаше просълзена Иа и се държеше за ръката му.\nИ двете бяха хубави, облечени в сини копринени рокли.\nЯн Бибиян ги гледаше развълнуван и мълчалив. От вълнение думите му се спряха на гърлото и той не можеше да проговори.\nПо бузите му се търкулнаха сълзи. Той се наведе и с гореща благодарност целуна ръката на Лиана.


Статии, форуми: Намери & търсене форуми членове в член сфера (Bulgarian)\nФоруми член категория\nЧлен директория Дом Интернет И Е-бизнеса Форуми\nРазрешени И неразрешени неща на форум за търговия\nФорум за търговия може да бъде много ефективен (и свободни) техника за да генерирате води за вашия бизнес. Въпреки това има няколко неща да не забравяте. Както при всички свободни търговия метод, компромиса е се инвестират времето си вместо парите си, така че да следвайте тези 8 предложения, така че можете да се сигурни, това време са разходите, разумно и ефективно!\nДъска за обсъждания: Правилата за етикет\nПодобно на традиционните от Общността дъски за обсъждания са събиране на хора с различни гледни точки. С популярността и функционалността на дъски за онлайн обсъждания е уместно да се наблюдава набор от правила, с цел защита на интересите и гладкото функциониране на групата.\nФоруми: На съвременните съобщение съвет\nФорум е публично платформа за открит всяка нишка (тема). Въпреки че повечето форуми са онлайн днес, форуми могат да бъдат създавани с помощта на различни медии като Интернет, радио, Телевизия и др.\nСвързване на гребане форум\nЗащо трябва да присъедините гребане форум? Има много, много причини, защо гребане форум е чудесно място да се присъединят. Има тон и тон на уеб сайтове за спорта движението на плавателни съдове. Членове на тези сайтове са повече от щастлив да споделят своите любовта на всичко, движението на плавателни съдове и неща, те научихте, която може да ви.\nСкъпоценен камък форуми: Ценен ресурс за скъпоценен камък информация в Интернет\nЕкспертни автор: Джесика a.\nХора намират gemstone Общността много полезни, за себе си и към другите. Знаете ли защо? Интернет се счита като информация автострадата, където хората могат да намерят различни видове на необходимата им информация. Блогове и сайтове, съставена в интернет - "информация стени". Те са достъпни интерфейс, където се срещат всички видове на информация.\nОколо бременност с табла за бременност\nИмате ли въпрос за бременност? Или, все още се опитват да забременеят? Искате ли да се говори за вашата бременност опит с други жени по целия свят? Ако е така, тогава няма съмнение, че вие трябва да намерите бременност табла за съобщения. Има действително няколко начина, за да обсъдят и да научат за бременност в интернет. Можете да пишете вашите приятели, чат с тях веднага или се присъединят към някои групи, предназначени за бременните жени.\nВсичко за Кристиан табла за обяви\nВие сте чували за християнски табла за обяви, или може би сте участвали в в един от най-известните християнски форуми там в web. Е, на неговите най-основни, дъски за християнско съобщение са несравнено най-активни дъска за християнски обсъждания в Интернет тези дни. Нейната история дати обратно до 2001 г., когато е разработен посочената "първи" християнски форум.\nПолучаващата трафик и доверието чрез форум маркетинг\nЕкспертни автор: Дъг Харт\nМаркетинг на форум - последните тенденции, или (са) сте чували за това години? Ами определено не е нова. Форуми са били около от началото на интернет в една форма или в друга. Те използват за се нарича "бюлетин дъски" обратно в стария дни, но никога не по малко, използван като място за комуникация между група от хора, обикновено с обща цел предвид.\nИзползване на клипове и Vlogs като интернет стратегия да получите посетители\nЕкспертни автор: Прасад\nКлиповете са ефективен начин да се получи посланието на нашите клиенти и все още те са все още под използва. С експлозията на web 2.0 видео може да бъде подкрепено от повечето сайтове и те могат да бъдат домакин твърде евтино. Vlog е кратък за блог видео. Това е един блог, който използва видео като основното съдържание, тъй като технически това е свързано с в рамките на видео блог пост. Vlog се придружава от подкрепящи текст, изображение и допълнителна мета данни да предоставят контекст за видео.\nНе правете грешка този форум в мрежа\nМалко повече от преди година аз е преглеждането форум и забелязах, форума мрежова грешка. Тя е свързана с още съвети за мъже форум. "Гуру" име RL, осчетоводени незаявени статия обяснява си философия как да отговори на жените. Според правилата на форум може да има нищо лошо с това. Някои форуми може дори насърчават, ако гуру е приличен и установено експерт.


КАКВО Е ПСИХОЛОГИЧНО КОНСУЛТИРАНЕ - Психолог Таня Кръстева КАКВО Е ПСИХОЛОГИЧНО КОНСУЛТИРАНЕ\nКатегория: КАКВО Е ПСИХОЛОГИЧНО КОНСУЛТИРАНЕ\nДвете основни цели на терапията чрез психоанализа на Фройд са: Да направи безсъзнателното – съзнателното; Да засили Егото така, че поведението да е базирано повече на реалността и по-малко на инстинктивните копнежи\nПсихологичното консултиране е за хора, които имат конкретна проблематика. При този вид психологична помощ клиентът сам определя своята заявка, спрямо конкретен проблем. Психологично консултиране е за помощ на хора в рамките на психологичната\n„Да бъдеш“ – да обичаш, да действаш и да израстваш духовно Според Ерих Фром нагласата „ДА ИМАШ“ е ориентирана към човека и към стремежа му към материални притежания. Насочена е също и


Hotel Empire Regency - НАЙ-НИСКИ ЦЕНИ от agoda.com\nВиж всички 1 219 места за настаняване в Джайпур.\nD-1, Madho Singh Road, Шанти Нагар, Джайпур, Индия, 302016 - Покажи на картата\nИмате въпрос относно Hotel Empire Regency?\nПовече за Hotel Empire Regency\nУдобно проектиран като за бизнесмени така и за почиващи туристи, Hotel Empire Regency е идеално разположен в Шанти Нагар - една от най-посещаваните части на града. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nHotel Empire Regency предлага безупречно обслужване и необходимите удобства, за да удовлетвори гостите си. Хотелът осигурява 24-часов рум-сервиз, 24-часова рецепция, съхраняване на багаж, паркинг, рум-сървиз, за да гарантира комфорта на своите гости.\nНасладете се на висококачествените удобства по време на престоя си тук. В някои стаи са на разположение телевизор с плосък екран, достъп до интернет (безжичен), безжичен интернет достъп (безплатен), стаи за непушачи, климатик, които ще помогнат на гостите да релаксират след дългия ден. Възможностите за отдих, които хотелът предлага са градина, които също предоставят бягство от ежедневието и предразполагат за пълна почивка. Hotel Empire Regency е добър избор за всички посетители на Джайпур, защото предлага спокойствие и безпроблемен престой.\nГрадски дворец - 3,89 km\nФорт Амбър - 10,27 km\nШейш Махал (Зала на огледалата) - 10,24 km\nЯнтар Мантар - 3,91 km\nДворец Джал Махал - 7,41 km\nХрам Govind Devji - 4,08 km\nХрам Бирла Мандир - 3,57 km\nФорт Джайгарх - 10,01 km


Сребърният пръстен на Русия. Република Коми - село Ыб - Национално Движение Русофили\nСелището Ыб се състои от 13 села, разположени на седем хълма, простиращи се на около 15 километра край река Сисола. Ыб от езика коми се превежда като «възвишеност».Това е едно от най-старите селища в република Коми.\nЗа околностите на Ыб се разказват много загадъчни, мистични истории, свързани с предишните обитатели на тези места – чудските племена. Около село Каргорт в миналото се намирало чудско селище. Съгласно легендите, чудските обитатели избягали в недрата на планините, за да не приемат християнството. Според преданията, на това място се случват странни явления: колите не могат да продължат и спират близо до чудското селище, а от дълбините на земята се чуват стонове.\nМного угро-фински народи имат легенди за принцове, хора, цели племена, които мистериозно са изчезнали под земята, в скалите или в подземията.\nУчените-историци, търсят небезизвестната «Бум-гора», изобразена на картината на художнина Николай Рьорих.\n“Чудь уходит под землю” Н.Рьорих\n“БУМ-ГОРА” е легендарен хълм, където според древните митове през 16 век чудското племе е изчезнало под земята. За този хълм съществува устойчиво поверие, че при достатъчно силен удар върху него се чува тътен (като че идващ от огромна празнина) – оттук, вероятно, е името на хълма.\nЗа първи път името на селището Ыб се среща в писмени източници през 1586 г. През XIV век по тези места е действал православният монах Стефан, по-късно наречен Стефан Пермски. Той принуждавал хората, които живеели тук, да приемат християнството, безмилостно унищожавайки всички езически светилища. Селяните всячески се съпротивлявали на неговите проповеди. Постепенно православието преодоляло изконното за тези места езичество и Стефан е канонизиран като светец.\nПрез 1825-35 г. в селото е построена каменна църква “Възнесение Господне”, която е основната доминанта на селото. Построена е в стила на късния провинциален класицизъм по проект на иерея на Софийския катедрален събор И. Иконников.\nЖителите на селото пазят своите свети извори. Интересно е, че водата в тях се отличава по вкус и минерален състав. До някои извори са изградени бани за поклонници. Смята се, че водата на изворите може да лекува детски, кожни, очни заболявания и др.\nВ село Степановка (или Чойпон) от края на 90-те години действа женският манастир “Св. Серафим Саровски”, основан през 1997 г. На територията се намират три действащи храма: църквата “Св. Серафим Саровски”, дървената църква “Иверска икона на Богородица” и дървен параклис “Св. Стефан Пермски”, който е главната светиня на манастира, построен през 1896.\nСело Каргорт се намира на левия бряг на р. Сисола. Край брега на реката местните жители са откривали кости на древни водни мекотели, а през последните години и кости на ихтиозаври и плезиозаври, които са живели тук преди 165 милиона години. По онова време почти цялата територия на Коми е била дъно на обширното Сисолско море с малки острови на мястото на Уралските планини и Тимановия хребет.\nВ село Ыб през 1986 г. е открит Историко-краеведски музей в бившето енорийско училище от XIX век. В него са представени около хиляда експонати, събрани в околностите.\nУгро-фински етно културен парк в село Ыб\nУгро-финският етно културен парк представлява развлекателен комплекс с интерактивни програми, тематичен музей, комплекс здания, пресъздаващи бита на угро-финските народи и др.\n#република Коми #селище Ыб #Сребърният пръстен на Русия


Подготовка и снемане на отпечатък от ухото\nОтопластиката е важен елемент от процеса на слухопротезиране и превенция на слухова загуба. Отопластика е акустичната и механична връзка между човешкото ухо и слуховата система. Отопластика са отливки за слухови апарати, черупки на вътеканални/ушни слухови апарати, шумозащитни бутони, вътреушен мониторинг.\nНаправете отоскопия, за да проверите дали няма много церумен в ушния канал и при наличието му преценете дали да се извърши първо промивка на ухото от УНГ-специалист. НИКОГА НЕ ВЗИМАЙТЕ ОТПЕЧАТЪК при нужда от промивка предварително. Изрязване на окосмяване, което ще влоши качеството на отпечатъка. Със отоскопията трябва да потвърдите, че тъпанчевата мембрана е цяла и липсват възпаления. Поставете чрез светещатата пръчица памучен тампон/дунапренено блокче в ушния канал зад втората извивка.\nПроцедирайте внимателно, за да не нараните пациента. Смесете материал за отпечатък и го впръсквайте със смесителната спринцовка, за да запълните ушния канал и кончата. Ако смесвате материал със ръце използвайте ръкавици за еднократна употреба, хигиенизирайте се след всеки отпечатък.\nНяколко съвета за процеса:\nСмесвайте бързо. При трудности използвайте смесителен пистолет.\nКонтролирайте качеството на материала.\nПодкрепяйте спринцовката правилно(палец и пръсти) спрямо главата на клиента.\nПоставете върха на спринцовката, колкото е възможно по-близо до памучния/дунапрения тампон.\nДвиженията на челюстта на клиента да не се извършват.\nОперирайте движението на спринцовката плавно навън от ушния канал спрямо скоростта на впръскване на материала.\nОперирайте моделирането на инжектирания материал по линията на ухото и изтласквайте въздуха чрез обема на впръснатия материал.\nНе наслагвайте слоеве от материала!\nAnthelix, Tragus и Antitragus са външните граници.\nКогато използвате материал с нисък вискозитет използвайте фолио, нежно масажирайте по посока на Tragus, с което ще се получи добро запечатване.\nОставете над необходимото време на материала да се втвърди. НЕ ИЗБЪРЗВАЙТЕ!\nКато методика на впръскване на материал по стъпки може да използвате тази последователност:\nПърво запълвате ушния канал, след което насочвате върха на спринцовката към incisura intertragica notch, след което плавно към incisura anteriornotch после antitragus, cavum conchae, cymba conchae (Забележка. Обърнете внимание на номенклатурата на човешката мида.).\nСлед като се втвърди материала, мярката се снема като леко издърпате ушната мида на клиента, за да попречите на образуването на вакуум и отпечатъка се измъква отдолу нагоре. Направето втора отоскопия, за да проверите всичко ли е безупречно или има останал материал или част от памученото блокче във ушния канал.\nВерификация на мярката– огледайте отпечатъка за недостатъци или дефекти. Формата трябва да е без шупли или силни набраздявания. Особено внимание обърнете на повърхонста в зоната от входа на ушния канал и tragus до първата извивка – това е полето осигуряващо запушването на ушния канал и елеминирането на микрофония. Ако не е сполучлив - направете нов отпечатък. При взимане на отпечатък пациента не бива да говори и дъвче. Международната практика и опит в отопластиката съветват пациента да е с леко отпусната челюст и леко отворена уста.\nОще в тази категория: « АУДИОГРАМА


Американски телекомуникационен гигант разработва блокчейн софтуер | CryptoDnes.bg\nАмерикански телекомуникационен гигант разработва блокчейн софтуер\nДЕК. 23, 2018 09:31 2 МИН . ЧЕТЕНЕ\nАмериканският глобален телекомуникационен конгломерат Comcast се стреми да направи своята блокчейн инициатива Blockgraph комерсиално достъпна през 2019 година, според съобщение за пресата, публикувано на 21-ви декември.\n"Comcast в момента работи с NBCUniversal, за да тества възможностите на Blockgraph с планове за включването му в адресируемото си предлагане в началото на 2019 година", според съобщението.\nComcast е глобална медийна компания, основана през 2001 година, която предоставя кабелна телевизия, интернет и телекомуникационни услуги. Comcast е втората по големина телевизионна компания в света по отношение на приходите и най-голямата телевизионна компания в САЩ. Консолидираните приходи на компанията за третото тримесечие на 2018 са $22,1 милиарда.\nСпоред Comcast, отделът "Кабелна Реклама" стартира следващата фаза на своята платформа Blockgraph - продукт, предназначен да осигурява лични данни и споделяне на информация, което впоследствие ще доведе до стартирането на проекта през 2019 година. Comcast работи по проекта с други играчи от индустрията като медийни конгломерати Viacom и рекламна фирма Spectrum Reach, както и други.\nBlockgraph ще предостави “слой на самоличността” за телевизионната индустрия, чрез който медийните компании могат да споделят данни, които не могат да бъдат идентифицирани. Peer-to-peer платформата има за цел да подобри ефективността на телевизионния маркетинг и реклама. Президент нa Spectrum Reach, Дейвид Клайн, коментира:\nНаложително е използването на данни да дава приоритет на поверителността на личната информация на потребителите. Технологията Blockgraph осигурява повишена защита на сигурността и поверителността, като позволява на всички участници в телевизионната екосистема директно да споделят техните прозрения, получени от анонимна и обобщена информация.\nComcast е нарочен от американските медии за това, че е фактически монопол в много региони и дори се нарича "най-лошата компания в Америка" медии.\nПо-рано днес, генералният прокурор на Минесота ,Лори Суонсън, заведе дело срещу Comcast Corporation / Xfinity, твърдейки, че те таксуват клиентите си повече, отколкото е обещано, в допълнение към таксуването за неподредени услуги и продукти.\nВ допълнение към собствените си продукти, Comcast подкрепя и други проекти за развитие на блокчейн. През март, базираният в Ню Йорк блокчейн стартъп Blockdaemon затвори финансиращ кръг от $3 милиона, ръководен от телекомуникационния гигант.\nСредствата бяха определени да бъдат използвани за „подобряване на възможностите на инфраструктурата и за подпомагане на клиентите да управляват мрежи с множество ползватели във всички видове различни блокчейни“.


btv.bg : Колите втора употреба вече ще се продават с гаранция\nКолите втора употреба вече ще се продават с гаранция. За това се договориха транспортният министър и вносителите на автомобили. 3 месеца ще бъде минималната гаранция на кола "секънд хенд".\nАко в рамките на този период колата покаже дефект, който не се е проявил по вина на шофьора, автокъщата трябва да извърши безплатен ремонт. Не всички автокъщи обаче ще предлагат гаранцията.\nТова ще става само в 82 къщи на територията на 16 населени места, които са членове на браншовата асоциация.\nГаранцията, която ще дават автокъщите за употребяваните автомобили, изглежда така. В нея е посочен периодът, за който е валидна в зависимост от състоянието на колата. Автокъщите имат договори със сервизи, в които автомобилите, показали дефекти, да бъдат ремонтирани безплатно.\n"Преди 10-тина години, ако имаше такива гаранции, аз си купих един автомобил, който го ремонтирах, ремонтирах, ремонтирах, че сега съжалявам, че тази инициатива не я е имало и тогава", заяви министър Александър Цветков.\nВ автокъщите, в които ще се дава гаранция, върху колите ще има залепени стикери. Те ще подсказват на клиента, че дадена кола може да се ремонтира безплатно. Не е изключено да се появят и гаранции ментета.\n"Има един знак холограма, който е специална карта за проверка на истинността на документа и смятаме, че въпреки всички майсторски изпълнения ще имаме малко проблеми в тази посока”, каза Цветелина Цачева.\nГеорги търсел автомобил с висока проходимост. Открива го на приемлива за него цена и сега е доволен, че е първият, който получава секънд хенд кола с гаранция:\n"Това все пак дава някаква сигурност на купувача”, коментира Георги Якимов.\nАвтокъщите, които откажат да ремонтират безплатно кола, дала дефект, ще бъдат санкционирани с по 5000 лева от асоциацията, в която членуват и с 10 000 от комисията за защита на потребителите.


Полицията издирва мъж от Дупница – Vihrogon.bg\n15:10 / 14.11.2020\nПолицията в Дупница издирва Георги Василев Ранчев. Мъжът е на 43 години.\nВчера е излязъл от дома си около 10:00 ч и не се е прибрал, съобщи МВР.\nОт РУ Дупница се обръщат към гражданите за съдействие. Който има информация за Георги, може да се обади на тел.112 или се обадете в най-близкото Районно управление.\nПрипомняме, че преди няколко месеца изчезна Янек Миланов също от Дупница. На 30 септември бе съобщено, че се подновява акция по издирването му.


Джаферович разкри защо няма секс в завръщането на Сексът и градът\n13 януари 2021 | 13:52\nЗавръщането на хитовия сериал "Сексът и градът" предизвика вълнение у телеманите, а някои от тях като риалити звездата ни Ваня Джаферович предизвика недоволство. Според бившият футболист в новите серии на поредицата няма никакъв секс а градът е просто село.\nЕто защо: "Наистина не мога да разбера, че са решили да направят “Сексът и градът” без онази Саманта. То не само, че “Сексът” автоматично изчезва от заглавието, а и градът ще се превърне в едно село", изказа се във Фейсбук Джаферович.\nТези дни стана ясно, че Сара Джесика Паркър, Синтия Никсън и Кристин Дейвис (без Ким Катрал, която играеше Саманта Джоунс, но не се уточнява защо) се събират за нов сериал в ролите от "Сексът и градът", които ги направиха известни. Героините им сега ще са с 20 години по-възрастни. Новият сериал ще е с 10 епизода по половин час. Той ще бъде излъчен по HBO Max. Нарича се "And Just Like That" (И просто така). Снимките ще започнат през пролетта.\nСексът и градът, Ваня Джаферович